Liefdesdriehoek eindig in dubbele selfmoord | Maroela Media
Morné de Bruin. Foto: Verskaf aan Rekord
Die Rekord-gemeenskapskoerant berig De Bruin het homself verlede week tydens spitstydverkeer by 'n verkeerslig in Centurion in die kop geskiet.
De Bruin, 'n versekeringsmakelaar van Johannesburg, het glo selfmoord gepleeg nadat sy hoërskoolliefde, wat in 2011 'n finalis in die Mev. Suid-Afrika-kompetisie was, selfmoord gepleeg het.
"Hy het haar sedert hoërskool geken, maar hulle het kontak verloor en sy het uiteindelik getrou en 'n seuntjie gehad," het Rob Chidrawi, De Bruin se stiefpa, aan Rekord gesê. "Hulle het mekaar weer raakgeloop en 'n skelm verhouding aangeknoop. Sy ma het egter nie die verhouding goedgekeur nie."
De Bruin het glo die vrou se man van die verhouding vertel en hy het daarop aangedring dat sy tussen hulle twee moet kies. Die vrou het glo later haar man se vuurwapen gevat en haarself in sy motor doodgeskiet. Chidrawi vermoed De Bruin het homself uit skuldgevoel geskiet. Lees meer hier.